तारा नॉरिस

तारा गैब्रिएला नॉरिस (जन्म 4 जून 1998) एक अमेरिकी-अंग्रेजी क्रिकेटर हैं, जो वर्तमान में ससेक्स, सदर्न वाइपर्स, सदर्न ब्रेव और संयुक्त राज्य अमेरिका के लिए खेलते हैं। वह बाएं हाथ के मध्यम गेंदबाज के रूप में खेलती हैं। वह इससे पहले लॉफबोरो लाइटनिंग के लिए खेल चुकी हैं।

उन्होंने 2021 आईसीसी महिला टी20 विश्व कप अमेरिका क्वालीफायर में ब्राजील के खिलाफ संयुक्त राज्य अमेरिका के लिए 18 अक्टूबर 2021 को अपना ट्वेंटी 20 अंतर्राष्ट्रीय पदार्पण किया।

तारा नॉरिस के स्टैट्स 
तारा नॉरिस ने WLT20I में 5 मैचों में 4 विकेट लिए हैं। अपने लिस्ट ए करियर में तारा ने अब तक 70 विकेट चटकाए हैं और टी20 में उन्होंने अब तक 66 मैचों में 53 विकेट लिए हैं। इतने कम समय में उसकी संख्या बहुत प्रभावशाली है। साथ ही उन्होंने WPL 2023 में 5 मैच में 7 विकेट भी लिए हैं.

तारा नॉरिस नेट वर्थ/आय (Tara Norris Net Worth) 
तारा नॉरिस की अब तक की कुल संपत्ति $1 मिलियन डॉलर बताया जाता है। उन्होंने अपने सफल क्रिकेटिंग करियर और सोशल मीडिया फोल्विंग के माध्यम से यह राशि अर्जित की है।

तारा नॉरिस अंतरराष्ट्रीय करियर (Tara Norris International Career) 
सितंबर 2021 में नॉरिस यूनाइटेड स्टेट्स के स्क्वाड में चुनी गई और उन्होंने अमेरिका के लिए आईसीसी विमेन T20 वर्ल्ड कप के क्वालीफायर्स मैच खेलें । उन्हें पहले ही मैच में खेलने का मौका मिला जो कि ब्राजील के खिलाफ 18 अक्टूबर 2021 को था । वे इस टूर्नामेंट के सभी 5 मैच खेली और उनकी टीम 2022 आईसीसी वूमंस वर्ल्ड T20 क्वालीफायर के लिए क्वालीफाई कर गई इस टूर्नामेंट में उन्होंने 7.75 की औसत से 4 विकेट लिए।इसके बाद 2 अक्टूबर 2021 में उन्हें 2021 के क्रिकेट वर्ल्ड कप क्वालीफायर कि अमेरिका टीम में शामिल किया गया।

इसके अलावा नॉरिस इंग्लैंड डेवलपमेंट और अकैडमी टीम्स के लिए भी कई मैच खेली हैं, जिसके लिए वह 2018 में दक्षिण अफ्रीका भी गई थी ।

2023 में वूमेन प्रीमियर लीग (WPL) में दिल्ली कैपिटल्स की टीम ने उन्हें 10 लाख के बेस प्राइस पर खरीदा और उन्होंने अपने पहले ही मैच में बेंगलूर के खिलाफ 5 विकेट हासिल करके अपनी काबिलियत साबित कर दी है, अभी टूर्नामेंट में वो और क्या क्या करती हैं, ये देखना होगा ।

तारा नॉरिस डोमेस्टिक करियर (Tara Norris Domestic Career) 
नॉरिस ने अपना काउंटी डेब्यू ही 2014 में ससेक्स के लिए किया था लेकिन वहां उन्हें बल्लेबाजी या गेंदबाजी करने का मौका नहीं मिला, 1 साल बाद वह उस ससैक्स टीम का हिस्सा रही जिसने 2015 का Women’s Twenty20 Cup जीता।

इसके बाद 2018 के Women’s County Championship मैं उनका प्रदर्शन काफी अच्छा रहा और उन्होंने अपनी टीम के लिए 10 विकेट लिए, 2019 में भी उन्होंने अपने प्रदर्शन को दूर आते हुए अपनी टीम को ओर से दूसरी सबसे ज्यादा विकेट लेने वाले खिलाड़ी बनी।

इसके बाद उन्होंने अपने प्रदर्शन को जारी रखते हुए 2021 में ससेक्स के लिए संयुक्त रूप से सबसे ज्यादा विकेट लेने वाले खिलाड़ी रही उन्होंने 11.71 की औसत से 7 विकेट लिया, साथ ही उन्होंने 2022 में फिर से 7.87 की औसत से 8 विकेट अपने नाम किए जिसमें उनका सर्वश्रेष्ठ बॉलिंग फिगर 11 रन देकर 4 विकेट था जो कि सरे के खिलाफ खेलते हुए आया था।

इसके अलावा उन्होंने और भी टीमों के साथ अपने खेल को जारी रखा 2017 में वह SOUTHERN VIPERS के लिए खेली 2018 में वह Loughborough Lighting के लिए खेली फिर से 2020 में उन्होंने फिर से Southern Vipers में अपनी वापसी की । इसके बाद 2022 में वह Southern Brave के लिए भी खेली जिसमें उन्होंने 22.6 की औसत से 3 विकेट हासिल किए । 2022 के सीजन के समाप्ति पर उन्होंने यह घोषणा की है कि वह NORTH WEST THUNDER की टीम को जुड़ रही हैं।

तारा नॉरिस का प्रारंभिक जीवन ( Tara Norris Early Life) 
तारा नॉरिस का जन्म 4 जून 1998 को अमेरिका के फिलाडेल्फिया, पेंसिलवेनिया में हुआ । उन्होंने अपना शुरुआती समय स्पेन में बिताया और 8 साल की उम्र में वो इंग्लैंड चली गई , जहां वो पोर्ट्सलेड एल्ड्रिज कम्युनिटी अकादमी से जुड़ी और होर्षम क्रिकेट क्लब के लिए काफी कम उम्र से ही खेलने लगी ।

सन्दर्भ

महिला क्रिकेटर